'Ntel 1815, co'l pasagio de ła sità soto i strìaci, vien organixà 'na regata in onór de l'inperadór d'Austria e soto el novo règime ła pratica de łe regàte riciapa un novo vigór tanto che 'ntel 1841 xe stàda regołamentàda 'na regàta anual longo el Canal Grando segóndo łe modałità atuałi, organixàda a spexe publiche. Ła pratica xe stàda interota 'ntel 1848, drìo a ł'insuresión de ła çità, e no xe stàda più riciàpada fin al 1866, ano in cui Venesia xe intràda a far parte del Regno de Itałia. El nùmaro de inbarcasion partesipanti gera definitivamente stabiłìo in nove a partìr dal 1875, mentre el schema de cołori par le inbarcasion, ancora in uxo, gera stà fisà 'ntel 1892. Co' l'anesión al Regno d'Italia gà canbià anca ła cołorasion de łe bandiere asegnàe come premio: in orìxene rosa par el primo, verde par el segondo, sełeste par el terso e xàła par el quarto, gera stàe modificàe in rosa par el primo, bianca par el segondo, verde par el terso (in onor a ła bandiera itałiana) e axura par el quarto (in onor de Caxa Savoia). L'apełativo Storica xe stà cugnà e introdòto soło 'ntel 1899, su proposta del sìndico de łóra, Filippo Grimani.

Santa Barbara considerada anca ela patrona de i canpaner. La so storia la diss che dopo de esser stata serada sù 'te na tor, la sie stata martirizada par man de 'l pare, che subito dopo erghe tajà la testa al è stat ciapà da na saeta. Da lora la tradižion la ghe atribuiss a la Santa la capacità de controlar le saete. Al è ovio quindi par i canpaner torla come protetrice, da' che 'te le stesse canpane se cata inscrižion a reguardo, come che è belche stat dit.

El De Babilonia Civitate el xe on interesante poemeto del 13° secoło scrito in diałeto veronexe, e in quartine monorime de ""versi alesandrini"". L'autor el xe fra' Giacomin da Verona.

Oltre che per modivi ałimentari el vóvo el xé doparà anca 'nte ła consa de łe pełe, 'nte ła lavorasion de łe fivre tèsełi e de ła carta, e anca come prinsipio ativo emołiente 'ntei shampoo e 'nte łe màscare de bełesa. 'Ntel'antighità e fin al XVIII sècoło el tórlo el se doparava en pitura come łegante dei cołóri en pòlvare.